IVL ลงนามซื้อกิจการเม็ดพลาสติก PET ในอินเดีย
IVL ลงนามซื้อกิจการเม็ดพลาสติก PET ในประเทศอินเดีย คาดแล้วเสร็จเดือน ธ.ค.58 
30 พ.ย. 2558

บริษัท อินโดรามา เวนเจอร์ส จำกัด (มหาชน) หรือ IVL ระบุว่า บริษัท อินโดรามา เวนเจอร์ส โกลบอล เซอร์วิสเซส จำกัด ซึ่งเป็นบริษัทย่อย ได้ลงนามในสัญญาซื้อกิจการทั้ง 100% ในกิจการ  Polyethylene Terephthalate (PET) ของ MICRO POLYPET Private Limited (MicroPet) และบริษัทย่อยจำนวน 2 แห่ง ได้แก่ Sanchit Polymers Private Ltd และ Eternity Infrabuild Private Ltd ในประเทศอินเดีย โดยคาดว่าการเข้าซื้อกิจการดังกล่าวจะดำเนินการแล้วเสร็จภายในเดือนธ.ค.58
ทั้งนี้ MicroPet มีกำลังการผลิตเม็ดพลาสติก PET จำนวน 216,000 ตัน/ปี ตั้งอยู่ที่ Panipat ในรัฐ Haryana บริเวณทางตอนเหนือของประเทศอินเดีย และมีโรงกลั่น Refinery ที่ผลิตวัตถุดิบ PTA และ MEG
โดยการเข้าซื้อกิจการดังกล่าวนี้ จะทำให้เป็นบริษัทที่มีความมั่นคงแห่งหนึ่งของโลก มีการเติบโตและพัฒนาทางเศรษฐกิจได้อย่างรวดเร็ว และนำไปสู่ความสัมพันธ์กับผู้บริโภคชั้นนำ ซึ่งเป็นเจ้าของผลิตภัณฑ์ในระดับสากล